|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 27.februārī** |  **Nr. GND/2025/142** |
|  | **(protokols Nr.6; 65.p.)** |

**Par kustamās mantas – automašīnas Mazda 6 (valsts reģistrācijas numurs GZ4998), izsoles ar lejupejošu soli rīkošanu, noteikumu un sākumcenas apstiprināšanu**

Gulbenes novada pašvaldības dome 2025.gada 30.janvārī pieņēma lēmumu Nr. GND/2025/23 “Par kustamās mantas – automašīnas Mazda 6 (valsts reģistrācijas numurs GZ4998), pirmās izsoles rīkošanu, noteikumu un sākumcenas apstiprināšanu” (protokols Nr. 3; 17.p.), ar kuru nolēma rīkot Gulbenes novada pašvaldības īpašumā esošās kustamās mantas – automašīnas Mazda 6 (valsts reģistrācijas numurs GZ4998) (transportlīdzekļa 1.reģistrācijas datums: 19.12.2007., VIN: JMZGG12F781722562), pirmo izsoli, apstiprināt izsoles noteikumus un nosacīto cenu. Pirmās izsoles apstiprinātā nosacītā cena (izsoles sākumcena) 721 EUR (septiņi simti divdesmit viens *euro*). Uz 2025.gada 20.februāra rīkoto izsoli (pirmā izsole) nepieteicās neviens pretendents.

Publiskas personas mantas atsavināšanas likuma 32.panta ceturtajā daļā noteikts, ja kustamās mantas pirmā izsole ir nesekmīga, institūcija, kas organizē mantas pārdošanu ([9.pants](https://likumi.lv/ta/id/68490#p9)), var ierosināt citu šajā likumā paredzēto atsavināšanas veidu ([3.](https://likumi.lv/ta/id/68490#p3)un [7.pants](https://likumi.lv/ta/id/68490#p7)).

Ievērojot to, ka iepriekš organizētā izsole ar augšupejošu soli ir bijusi nesekmīga, Gulbenes novada pašvaldības īpašuma novērtēšanas un izsoļu komisija, iesaka turpināt atsavināšanas procesu, rīkojot izsoli ar lejupejošu soli un nosakot nosacīto cenu (izsoles sākumcenu) saskaņā ar 2024.gada 21.novembra sauszemes transportlīdzekļu tehniskā eksperta Gunta Caunes (sertifikāts AA Nr.128, spēkā līdz 2025.gada 13.septembrim) noteikto transportlīdzekļa novērtējumu - 721 EUR (septiņi simti divdesmit viens *euro*), nosakot slepeno cenu, kā arī nosakot izsoles soli – 20 EUR (divdesmit *euro*).

Saskaņā ar Publiskas personas mantas atsavināšanas likuma 3.panta pirmās daļas 1.punktu publiskas personas nekustamo un kustamo mantu var atsavināt pārdodot izsolē, tai skaitā izsolē ar pretendentu atlasi, savukārt, šā panta otrajā daļā noteikts, ka publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos.

Saskaņā ar Publiskas personas mantas atsavināšanas likuma 9.panta trešo daļu, noteikts, ka kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta. Šā likuma 10.panta pirmajā daļā noteikts, ka izsoles noteikumus apstiprina šā likuma 9.pantā minētā institūcija, savukārt šā panta otrajā daļā noteikts, ka izsoli rīko tās institūcijas izveidota izsoles komisija, kura organizē mantas atsavināšanu (9.pants).

Atbilstoši Publiskas personas mantas atsavināšanas likuma 15. pantam izsole var būt mutiska, rakstiska, jaukta (mutiska un rakstiska) vai elektroniska. Izsole var būt ar augšupejošu vai lejupejošu soli.

Saskaņā ar Pašvaldību likuma 10.panta pirmās daļas 17.punktu dome ir tiesīga izlemt ikvienu pašvaldības kompetences jautājumu un tikai domes kompetencē ir noteikt kārtību, kādā veicami darījumi ar pašvaldības kustamo mantu, savukārt 21.punkts nosaka, tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā Gulbenes novada pašvaldības īpašuma novērtēšanas un izsoļu komisijas 2025.gada 20.februāra sēdes lēmumu “Par kustamās mantas – automašīnas Mazda 6 (valsts reģistrācijas numurs GZ4998), izsoles ar lejupejošu soli sākumcenas noteikšanu”, protokols Nr. GND/2.7.2/25/5 (2.§), pamatojoties uz Pašvaldību likuma 10.panta pirmās daļas 17. un 21.punktu, Publiskas personas mantas atsavināšanas likuma 3.panta pirmās daļas 1.punktu un otro daļu, 9.panta trešo daļu, 10.pantu, 15.pantu, 32.panta ceturto daļu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATZĪT 2025.gada 20.februārī rīkoto Gulbenes novada pašvaldības īpašumā esošās kustamās mantas – automašīnas Mazda 6 (valsts reģistrācijas numurs GZ4998) (transportlīdzekļa 1.reģistrācijas datums: 19.12.2007., VIN: JMZGG12F781722562), pirmo izsoli par nesekmīgu.
2. RĪKOT šā lēmuma 1.punktā minētās Gulbenes novada pašvaldībai piederošās kustamās mantas izsoli ar lejupejošu soli.
3. APSTIPRINĀT šā lēmuma 1.punktā minētās kustamās mantas izsoles ar lejupejošu soli nosacīto cenu (izsoles sākumcenu) 721 EUR (septiņi simti divdesmit viens *euro*).
4. APSTIPRINĀT šā lēmuma 1.punktā minētās kustamās mantas izsoles ar lejupejošu soli noteikumus (pielikums), kas ir šī lēmuma neatņemama sastāvdaļa.
5. UZDOT Gulbenes novada pašvaldības īpašuma novērtēšanas un izsoļu komisijai rīkot šā lēmuma 1.punktā minētās kustamās mantas izsoli ar lejupejošu soli.
6. PILNVAROT Gulbenes novada pašvaldības īpašuma novērtēšanas un izsoļu komisiju noteikt šā lēmuma 1.punktā minētās kustamās mantas izsoles ar lejupejošu soli slepeno cenu.
7. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis

Pielikums 27.02.2025. Gulbenes novada pašvaldības domes lēmumam Nr. GND/2025/142

**GULBENES NOVADA PAŠVALDĪBAS KUSTAMĀS MANTAS –**

**automašīnas Mazda 6 (valsts reģistrācijas numurs GZ4998),**

**IZSOLES AR LEJUPEJOŠU SOLI NOTEIKUMI**

**1. Vispārīgie noteikumi**

1.1. Šie noteikumi nosaka kārtību, kādā tiek rīkota atklāta mutiska izsole ar lejupejošu soli Gulbenes novada pašvaldības īpašumā esošās kustamās mantas – automašīnas Mazda 6 (valsts reģistrācijas numurs GZ4998) (turpmāk – Objekts), pircēja noteikšanai.

1.2. Izsole notiek ievērojot Pašvaldību likumu, Publiskas personas mantas atsavināšanas likumu un šos izsoles noteikumus.

1.3. Objekta izsoli rīko Gulbenes novada pašvaldības domes izveidotā Gulbenes novada pašvaldības īpašuma novērtēšanas un izsoļu komisija (turpmāk – Izsoles komisija).

1.4. Objekta slepeno cenu nosaka Gulbenes novada pašvaldības domes izveidotā Izsoles komisija.

1.5. Ziņas par izsolē atsavināmo Objektu:

1.5.1. Gulbenes novada pašvaldības īpašumā esošā kustamā manta – automašīnas Mazda 6 (valsts reģistrācijas numurs GZ4998) (transportlīdzekļa 1.reģistrācijas datums: 19.12.2007., VIN: JMZGG12F781722562). Komplektācija: audio sistēma, elektr. stikla pacēlāji, drošības spilveni, vieglmetāla diski, centrālā atslēga, ABS, elektriskie spoguļi, pretaizdzīšanas signalizācija, stūres pastiprinātājs.

1.5.2. Pirmpirkuma tiesību uz Objekta iegādi nav.

1.6. Sludinājums par Objekta atsavināšanu izsolē tiek publicēts Gulbenes novada pašvaldības tīmekļa vietnē [www.gulbene.lv](http://www.gulbene.lv).

1.7. Ar izsoles noteikumiem var iepazīties Gulbenes novada pašvaldības tīmekļa vietnē [www.gulbene.lv](http://www.gulbene.lv).

1.8. Izsoles pretendentam, sākot no pirmā sludinājuma publicēšanas dienas, pirms reģistrācijas izsolei ir tiesības iepazīties ar Objektu, tā tehniskajiem rādītājiem – dokumentiem, kuri raksturo Objektu un ir pašvaldības rīcībā, iepriekš sazinoties e-pastā: dome@gulbene.lv vai ar Gulbenes novada Centrālās pārvaldes Īpašumu pārraudzības nodaļas vecāko loģistikas speciālistu J.Osi pa tālruni +371 29424007.

**2. Izsoles veids, maksājumi un samaksas kārtība**

2.1. Objekta atsavināšanas veids ir atklāta mutiska izsole ar lejupejošu soli, nosakot Objekta slepeno cenu.

2.2. Maksāšanas līdzekļi – 100% *euro*.

2.3. Objekta izsoles sākumcena (nosacītā cena) ir 721 EUR (septiņi simti divdesmit viens *euro*).

2.4. Objekta nodrošinājums tiek noteikts 10% apmērā no izsoles nosacītās cenas, t.i., 72,10 EUR (septiņdesmit divi *euro* desmit centi). Tas iemaksājams pirms pieteikuma iesniegšanas, bezskaidras naudas norēķinu veidā, Gulbenes novada pašvaldības, reģistrācijas Nr.90009116327, kontā Nr.LV81UNLA0050019845884, AS “SEB banka”, norādot maksājuma mērķī “Kustamās mantas – automašīnas Mazda 6 izsoles nodrošinājums”. Nodrošinājums uzskatāms par iesniegtu, ja attiecīgā naudas summa ir saņemta norādītajā bankas kontā.

2.5. Objekta izsoles solis, t.i., cenas samazinājums katrā nākamajā solījumā, ir noteikts 20 EUR (divdesmit *euro*).

1. **Izsoles dalībnieki**
	1. Par izsoles dalībnieku var kļūt jebkura fiziska vai juridiska persona, kurai ir tiesības, saskaņā ar spēkā esošajiem normatīvajiem aktiem, iegūt savā īpašumā Objektu, kura līdz reģistrācijas brīdim ir iemaksājusi šo noteikumu 2.4.punktā noteikto nodrošinājumu, izsoles noteikumos noteiktajā termiņā iesniegusi pieteikumu dalībai izsolē un izpildījusi visus izsoles priekšnoteikumus, un kurai nav Valsts ieņēmuma dienesta administrēto nodokļu (nodevu) parādu Latvijas Republikā vai valstī, kurā tā reģistrēta, tajā skaitā, valsts sociālās apdrošināšanas iemaksu parādi, kas kopsummā pārsniedz 150 EUR, kā arī nav maksājumu (nodokļi, nomas maksājumi utt.) parādu attiecībā pret Gulbenes novada pašvaldību.
	2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
	3. Izsoles komisijas locekļi nevar būt Objekta pircēji, kā arī nevar pirkt Objektu citu personu uzdevumā.
2. **Izsoles pretendentu reģistrācija Izsoļu dalībnieku sarakstā**
	1. Izsoles komisija, saņemot pieteikumu par piedalīšanos izsolē, sastāda izsoles dalībnieku sarakstu, kurā fiksē izsoles pretendentus pieteikumu iesniegšanas secībā.
	2. Pieteikums par piedalīšanos izsolē kopā ar izsoles noteikumos nosauktajiem dokumentiem iesniedzams personīgi Gulbenes novada valsts un pašvaldības vienotajā klientu apkalpošanas centrā vai nosūtot pa pastu ar norādi “Pieteikums kustamās mantas izsolei” (Gulbenes novada Centrālajā pārvaldē, Ābeļu iela 2, Gulbene, Gulbenes novads, LV-4401), vai elektroniski parakstītu pieteikumu uz e-pasta adresi: dome@gulbene.lv, līdz **2025.gada 18.marta plkst.15.00**.
	3. Lai reģistrētos par izsoles dalībnieku izsoles noteikumos noteiktajā termiņā jāiesniedz:
		1. Fiziskai personai:
			1. pieteikums dalībai izsolē, kurā jānorāda: vārds, uzvārds, personas kods vai dzimšanas datums (personai, kurai nav piešķirts personas kods), kontaktadrese, personas papildu kontaktinformācija – elektroniskā pasta adrese un tālruņa numurs (ja tāds ir);
			2. notariāli apliecināta pilnvara, ar ko dots pilnvarojums iesniegt pieteikumu dalībai izsolē un pārstāvībai izsolē (ja fizisko personu izsolē pārstāv cita fiziska persona);
			3. maksājuma uzdevums par nodrošinājuma naudas samaksu.

Pirms pretendenta reģistrēšanas izsoles dalībnieku sarakstā Izsoles komisija attiecībā uz fizisku personu pārbaudīs informāciju par tās Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 150 eiro, iegūstot informāciju Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks.

* + 1. Juridiskai personai:
			1. pieteikums dalībai izsolē, kurā jānorāda: nosaukums, reģistrācijas numurs, juridiskā adrese, papildu kontaktinformācija – elektroniskā pasta adrese un tālruņa numurs (ja tāds ir), solītāja pārstāvja vārds, uzvārds;
			2. pilnvaru pārstāvēt juridisko personu izsolē un ja nepieciešams noslēgt pirkuma pārdevuma līgumu (ja juridisku personu pārstāv pilnvarotais pārstāvis);
			3. maksājuma uzdevums par nodrošinājuma naudas samaksu.

Pirms pretendenta reģistrēšanas izsoles dalībnieku sarakstā Izsoles komisija attiecībā uz juridisku personu pārbaudīs informāciju:

* par attiecīgo juridisko personu, tās pārvaldes institūciju (amatpersonu) kompetences apjomu, iegūstot izziņu Latvijas Republikas Uzņēmumu reģistra datubāzē. Faktu, ka informācija iegūta minētajā datubāzē, apliecina izdruka no šīs datubāzes;
* par Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 150 eiro, iegūstot informāciju Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks.
	1. Izsoles pretendents netiek reģistrēts izsoles dalībnieku sarakstā, ja:
		1. nav vēl iestājies vai ir jau beidzies pretendentu reģistrācijas termiņš;
		2. ja nav iesniegti šo noteikumu 4.3.1.punktā vai 4.3.2.punktā norādītie dokumenti;
		3. iesniegtajos dokumentos norādītas nepatiesas ziņas;
		4. konstatēts, ka pretendentam ir izsoles noteikumu 3.1.punktā minētās parādsaistības;
		5. Gulbenes novada pašvaldības norādītajā bankas kontā nav saņemta nodrošinājuma nauda.
	2. Ziņas par saņemtajiem pieteikumiem un izsoles dalībnieku sarakstā reģistrētajiem izsoles dalībniekiem neizpauž līdz izsoles sākumam.
1. **Izsoles norise**
	1. Izsole notiks **2025.gada 20.martā plkst.11.00** Gulbenes novada Centrālās pārvaldes ēkā, Ābeļu ielā 2, Gulbenē, Gulbenes novadā, 3.stāva zālē.
	2. Izsole notiek latviešu valodā. Izsoles dalībniekiem, kuri nepārvalda latviešu valodu, pašiem jānodrošina pārstāvis, kurš pārvalda latviešu valodu, ievērojot izsoles noteikumu 4.3.1.2. un 4.3.2.2. punktus, vai jānodrošina sava pārstāvība izsolē ar tulka palīdzību. Par tulka piedalīšanos izsolē izsoles dalībniekam jāinformē izsoles vadītājs, norādot tulka vārdu, uzvārdu, personas kodu, kā arī uzrādot personas apliecinošu dokumentu, lai Izsoles komisija pārbaudītu tulka personību.
	3. Pirms izsoles uzsākšanas, Izsoles komisija pārliecinās par solītāju ierašanos pēc iepriekš sastādītā izsoles dalībnieku saraksta, pēc pases vai personas apliecības pārbaudot izsoles dalībnieka vai tā pilnvarotās personas personību.
	4. Ja kāds izsoles dalībnieks, kurš iekļauts dalībnieku sarakstā, uz izsoles sākuma brīdi nav ieradies izsoles vietā, par to izdarāma atzīme izsoles dalībnieku sarakstā un viņš izslēdzams no tā. Šajā gadījumā iemaksātā nodrošinājuma nauda netiek atmaksāta.
	5. Pirms izsoles sākšanas izsoles dalībnieki paraksta izsoles noteikumus, tādējādi apliecinot, ka pilnībā ar tiem ir iepazinušies un piekrīt tiem.
	6. Izsoles vadītājs atklāj izsoli, raksturo izsolāmo mantu, paziņo izsoles sākumcenu, izsoles soli – summu, par kādu cena katrā nākamajā solī tiek pazemināta, un informē par solīšanas kārtību un slepeno cenu, neatklājot tās apmēru.
	7. Slēgtā aploksne ar slepeno cenu izsoles laikā novietojama redzamā vietā uz galda.
	8. Izsoles dalībnieki savu piekrišanu iegādāties izsoles Objektu apliecina mutvārdos un rakstiski, parakstoties izsoles dalībnieku sarakstā par katru nosolīto soli. Tas tiek fiksēts izsoles gaitas protokolā.
	9. Ja uz izsoli reģistrējas tikai viens izsoles dalībnieks, Objekts izsolē tiek pārdots vienīgajam reģistrētajam izsoles dalībniekam par viņa piedāvāto cenu, ievērojot Noteikumu 2.5. apakšpunktā noteikto izsoles soli, ja piedāvātā cena nav zemāka par Objekta slepeno cenu. Ja izsoles dalībnieks nosola izsolāmo īpašumu par šajā punktā norādīto cenu, izsoles dalībnieks tiek uzskatīts par izsoles uzvarētāju. Ja izsoles vienīgais dalībnieks solījumu neveic, tiek uzskatīts, ka viņš izsolē nepiedalās un izsoles nodrošinājums viņam netiek atmaksāts.
	10. Ja izsoles dalībnieku sarakstā reģistrēti divi vai vairāki izsoles dalībnieki, izsoles vadītājs, uzsākot solīšanu, piedāvā Objektu par nosacīto cenu. Ja neviens dalībnieks neizsaka gribu pirkt Objektu par izsoles nosacīto cenu, izsoles vadītājs sāk pa vienam izsoles solim pazemināt piedāvāto nosacīto cenu.
	11. Izsoles vadītājs pa vienam izsoles solim pazemina nosacīto cenu līdz brīdim, kad kāds no izsoles dalībniekiem izsaka gatavību pirkt Objektu par piedāvāto cenu. Izsoles dalībnieks, kurš izsaka gatavību pirkt Objektu par piedāvāto cenu, ir uzskatāms par izsoles uzvarētāju, ja solījuma pieteiktā cena nav zemākā par izsoles slepeno cenu.
	12. Ja vairāki izsoles dalībnieki izsaka gatavību pirkt Objektu par piedāvāto cenu, par izsoles uzvarētāju tiek noteikts izsoles dalībnieks, kurš pirmais ir reģistrējies dalībai izsolē, ja solījuma pieteiktā cena nav zemākā par izsoles slepeno cenu.
	13. Ja slepenā cena ir augstāka par piedāvāto cenu, par šo faktu paziņo klātesošajiem. Slepeno cenu klātesošajiem nepaziņo.
	14. Izsole ar lejupejošu soli turpinās, līdz kāds no dalībniekiem izsaka gatavību iegādāties Objektu par piedāvāto cenu.
	15. Ja izsolē augstākā piedāvātā cena ir zemākā par izsoles slepeno cenu, izsole tiek izbeigta kā nenotikusi. Izsoles nodrošinājums izsoles dalībniekiem tiek atmaksāts.
2. **Izsoles rezultātu apstiprināšana un pirkuma līguma noslēgšana**
	1. Izsoles komisija apstiprina izsoles protokolu septiņu dienu laikā pēc izsoles.
	2. Izsoles dalībniekam par Objektu nosolītā augstākā cena, atrēķinot naudā iemaksāto nodrošinājumu, jāsamaksā vienas nedēļas laikā no izsoles dienas, ieskaitot to bezskaidras naudas norēķinu veidā Gulbenes novada pašvaldības kontā Nr.LV81UNLA0050019845884, AS “SEB banka” ar atzīmi “Kustamās mantas – automašīnas Mazda 6 pirkuma maksa”.
	3. Ja Objektu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto Objektu, izsole tiek uzskatīta par nenotikušu. Izsoles nodrošinājums attiecīgajam dalībniekam netiek atmaksāts.
	4. Gulbenes novada pašvaldības dome izsoles rezultātus apstiprina ne vēlāk kā trīsdesmit dienu laikā pēc 6.2. paredzēto maksājumu nokārtošanas.
	5. Gulbenes novada pašvaldība trīsdesmit dienu laikā pēc izsoles rezultātu apstiprināšanas noslēdz ar izsoles uzvarētāju pirkuma līgumu.
	6. Pēc pirkuma līguma parakstīšanas visa dokumentācija, kas saistīta ar Gulbenes novada pašvaldības kustamo mantu, tiek nodota ieguvējam, sastādot par to nodošanas – pieņemšanas aktu.
3. **Nenotikusi izsole**
	1. Objekta izsole uzskatāma par nenotikušu:
		1. ja uz izsoli nav reģistrēts neviens izsoles dalībnieks;
		2. ja neviens izsoles dalībnieks nav izteicis gatavību iegādāties Objektu par piedāvāto cenu;
		3. ja izsoles dalībnieks ir izteicis gatavību iegādāties Objektu par cenu, kas ir zemāka par slepeno cenu;
		4. ja vienīgais izsoles dalībnieks, kurš nosolījis izsolāmo mantu, nav parakstījis izsolāmās mantas pirkuma līgumu;
		5. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
		6. ja izsolāmo mantu nopirkusi persona, kurai nav bijušas tiesības piedalīties izsolē.
4. **Izsoles rezultātu apstrīdēšana**
	1. Izsoles rezultātus var apstrīdēt Gulbenes novada pašvaldības domē 5 (piecu) darba dienu laikā no dienas, kad Izsoles komisija ir apstiprinājusi izsoles protokolu.
5. **Citi noteikumi**

9.1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

9.2. Izsoles pretendenti piekrīt, ka Izsoles komisija veic personas datu apstrādi, pārbaudot sniegto ziņu patiesumu.

9.3. Iegūtie personas dati tiek apstrādāti ievērojot Fizisko personu datu apstrādes likuma 25.panta pirmo, trešo un ceturto daļu, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Gulbenes novada pašvaldības domes priekšsēdētājs A.Caunītis